open-index/open-wikipedia-markdown huggingface dataset:
Kricogonia

* *se systematisk inndeling*

***Kricogonia*** er en slekt av dagaktive sommerfugler i gruppen hvitvinger.  De lever i Mellom-, Sør- og Nord-Amerika.

## Utseende
Middelsstore (vingespenn 45-50 millimeter), for det meste hvite sommerfugler. Oversiden er nesten rent gulhvit bortsett fra en gul flekk ved roten av forvingen, men har en mørk flekk ved forhjørnet av bakvingen. Undersiden av bakvingen er gulaktig med et visst innslag av mørkere skjell. Slekten ligner overflatisk på slekten *[[Pieris]]*, som den imidlertid ikke er beslektet med.

## Levevis
Larvene lever på planter i slektene *Guaiacum* og *Porlieria* (familien Zygophyllaceae).

## Utbredelse
Slekten har hoveddelen av sin utbredelse i Mellom-Amerika og Karibia, men forekommer også i det nordligste Sør-Amerika og det sørligste Nord-Amerika.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Denne slekten danner trolig en basal gruppe innen Coliadinae sammen med slekten *[[Nathalis]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Kricogonia***  Reakirt, 1863
****** *[[Kricogonia lyside]]* (Godart, 1819) – fra sørlige USA til Venezuela, inkludert Karibia
****** *[[Kricogonia cabrerai]]* Ramsden, 1920 – bare på Cuba
## Kilder
* www.funet.fi – Lepidoptera database

## Eksterne lenker
* 
* ''Kricogonia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Butterflies of America – *Kricogonia lyside* http://butterfliesofamerica.com/kricogonia_lyside.htm
Leucidia

* *se systematisk inndeling*

***Leucidia*** er en slekt av dagaktive sommerfugler i gruppen hvitvinger.  De lever i Sør-Amerika.

## Utseende
Ganske små (vingespenn 24-28 millimeter) og spinkle, hvite sommerfugler med avrundede vinger. Disse er noen av de minste medlemmene i familien hvitvinger.

## Levevis
Artene lever i tropisk regnskog, der de holder seg rundt små lysninger, for eksempel der et tre har falt. De har en påfallende langsom, flagrende flukt og kan holde det gående lenge uten å forflytte seg noe særlig. Både i utseende og atferd ligner de sterkt på små versjoner av den palearktiske slekten *[[Leptidea]]*, som de imidlertid ikke er beslektet med. Larvenes næringsplante er ukjent.

## Utbredelse
Slekten er utbredt fra Trinidad og Tobago og Venezuela i nord til Rio de Janeiro i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Leucidia***  Doubleday, 1847
****** *[[Leucidia brephos]]*  (Hübner, 1809)
****** *[[Leucidia elvina]]*  (Godart, 1819)

## Kilder
* ''Leucidia'' på Tree of life
* Butterflies of Amazonia – *Leucidia brephos* http://www.learnaboutbutterflies.com/Amazon%20-%20Leucidea%20brephos.htm

## Eksterne lenker
* 
* ''Leucidia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Nathalis

* *se systematisk inndeling*

***Nathalis*** er en slekt av dagaktive sommerfugler i gruppen hvitvinger.  De lever i Mellom-, Sør- og Nord-Amerika.

## Utseende

Ganske små (vingespenn 20-32 millimeter), gule eller hvitaktige sommerfugler med forholdsvis smale vinger. Den ytre delen av forvingen er mørk. Undersiden har et stort innslag av mørkere skjell og virker derfor "skitten".

## Levevis
Larvene lever på planter i kurvplantefamilien.

## Utbredelse
Slekten er utbredt i Nord-, Mellom- og det nordligste Sør-Amerika. *Nathalis iole* er utbredt i Mellom-Amerika og de sørligste statene i USA, men kan om sommeren vandre opp til de nordligste delstatene i USA. Her kan den imidlertid ikke overleve vinteren.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Denne slekten danner trolig en basal gruppe innen Coliadinae sammen med slekten *[[Kricogonia]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Nathalis***  Boisduval, 1836
****** *[[Nathalis iole]]* Boisduval, [1836] – Nord- og Mellom-Amerika, Karibia
****** *[[Nathalis plauta]]* Doubleday, 1847 – Venezuela og Colombia

## Kilder
* www.funet.fi – Lepidoptera database
* Butterflies and moths of North America – *Nathalis iole* http://www.butterfliesandmoths.org/species/Nathalis-iole

## Eksterne lenker
* 
* ''Nathalis'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Phoebis

* *se systematisk inndeling*

***Phoebis*** er en slekt av dagaktive sommerfugler i gruppen hvitvinger.

## Utseende
Middelsstore (vingespenn 55-70 millimeter), bredvingede sommerfugler, gule eller oransje, vanligvis uten tydelige mørke flekker og felter.

## Levevis
Larvene utvikler seg på planter i erteblomstfamilien, særlig slekten *Cassia* og *Senna*. Disse sommerfuglener er hyppige langs elver, og kan samles i svære flokker for å drikke mineralrikt vann fra sølepytter og elvebredder.
De er rasktflygende, og noen arter kan foreta lange vandringer.

## Utbredelse
Slekten er utbredt fra de sørlige delstatene i USA sørover til Argentina, også på de karibiske øyene. Flere av artene er vidt utbredte og ganske formrike.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Tallet på anerkjente arter innen denne slekten har variert mye, fordi artene kan forekomme i ulike fargevarianter. I ekstreme tilfeller har alle artene blitt slått sammen til én, men det har også forekommet at det har blitt listet opp en lang rekke "arter" i denne slekten.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekten ***Phoebis*** Hübner, 1819
****** *[[Phoebis agarithe]]* (Boisduval, 1836) 
****** *[[Phoebis argante]]* (Fabricius, 1775) 
****** *[[Phoebis avellaneda]]* (Herrich-Schäffer, 1865) 
****** *[[Phoebis bourkei]]* (Dixey, 1933)
****** *[[Phoebis editha]]* (Butler, 1870) 
****** *[[Phoebis neocypris]]* (Hübner, 1823) 
****** *[[Phoebis orbis]]* (Poey, 1832) 
****** *[[Phoebis philea]]* (Linnaeus, 1763) 
****** *[[Phoebis sennae]]* (Linnaeus, 1758)

## Kilder
* ''Phoebis'' på Tree of life
* Butterflies of Amazonia – *Phoebis argante* http://www.learnaboutbutterflies.com/Amazon%20-%20Phoebis%20argante.htm
* Butterflies and Moths of North America – *Phoebis sennae* http://www.butterfliesandmoths.org/species/Phoebis-sennae
* Butterflies of America – *Phoebis philea* http://butterfliesofamerica.com/phoebis_p_philea.htm 

## Eksterne lenker
* 
* ''Phoebis'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Prestonia

***Prestonia clarki*** er en dagaktiv sommerfugl i gruppen hvitvinger.  Den lever i Mellom- og Sør-Amerika, og er den eneste arten i slekten *Prestonia*.

## Utseende
En middelsstor, bredvinget, gul sommerfugl uten mørke tegninger bortsett fra noen vage, rødlige flekker på undersiden av bakvingen.

## Utbredelse
Arten er utbredt mellom provinsene Oaxaca og Sinaloa i det vestlige Mexico.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Prestonia***  Schaus, 1920
****** *[[Prestonia clarki]]* Schaus, 1920
 
## Kilder
* ''Prestonia'' på Tree of life
* Butterflies of America – *Prestonia clarki* http://butterfliesofamerica.com/prestonia_clarki.htm 

## Eksterne lenker
* 
* ''Prestonia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Rhabdodryas

***Rhabdodryas trite*** er en dagaktiv sommerfugl i gruppen hvitvinger.  Arten er det eneste medlemmet av slekten *Rhabdodryas*.

## Utseende
En middelsstor til stor, bredvinget, ensfarget gul sommerfugl.
På vingenes underside er det en smal, rett, rødlig tverrstripe.

## Levevis
Larvene lever på *Pentaclethra macroloba* (erteblomstfamilien).

## Utbredelse
Arten er utbredt fra Mexico i nord sørover gjennom store deler av Mellom- og Sør-Amerika til Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Denne arten ble tidligere gjerne regnet til slekten *[[Phoebis]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Rhabdodryas***  Godman & Salvin, [1889]
****** *[[Rhabdodryas trite]]* (Linnaeus, 1758)

## Kilder
* ''Rhabdodryas'' på Tree of life

## Eksterne lenker
* 
* ''Rhabdodryas'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
* Butterflies of America – *Rhabdodryas trite* http://butterfliesofamerica.com/t/Rhabdodryas_a.htm
Zerene

* *se systematisk inndeling*

***Zerene*** er en slekt av dagaktive sommerfugler i gruppen hvitvinger.  *Zerene eurydice* er valgt som delstats-insekt for California.

## Utseende
Middelsstore (vingespenn 50-60 millimeter), gulaktige sommerfugler. Hos hannene er forvingens overside er svart med en gul eller rosa tegning ved roten, denne har en svart flekk i den øvre delen og har ofte blitt beskrevet som et "hundehode". Bakvingen er gul eller guloransje, med eller uten svart ytterkant. Hunnen er ensfarget gul bortsett fra den svarte flekken på forvingen.
Undersiden er gulaktig, med en liten, svart ring midt på forvingen og en liten, rød ring på bakvingen.

## Levevis
Larvene lever på planter i erteblomstfamilien.

## Utbredelse
Slekten er utbredt i Amerika, fra det sørlige Canada i nord til Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Disse artene ble tidligere regnet til slekten *[[Colias]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Coliadinae
***** slekt ***Zerene***  Hübner, 1819
****** *[[Zerene cesonia]]* (Stoll, 1790) 
****** *[[Zerene eurydice]]* (Boisduval, 1855)

## Kilder
* ''Zerene'' på Tree of life
* Butterflies and Moths of North America – *Zerene eurydice* http://www.butterfliesandmoths.org/species/Zerene-eurydice
* Butterflies and Moths of North America – *Zerene cesonia* http://www.butterfliesandmoths.org/species/Zerene-cesonia

## Eksterne lenker
* 
* ''Zerene'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Enantia

* *se systematisk inndeling*

***Enantia*** er en slekt av dagaktive sommerfugler i gruppen hvitvinger.  De lever i Mellom-, Sør- og Nord-Amerika.

## Utseende
Middelsstore, blekt fargede sommerfugler, forvingen gjerne med mørk spiss. Forvingen er smal, bakvingen derimot svært bred, i likhet med mange av *[[Dismorphia]]*-artene.

## Levevis
Artene lever mest i regnskog og tåkeskog. Larvenes næringsplanter ser ut til å være ukjente. Hannene, men sjelden hunnene, er sterkt tiltrukket til urinflekker på bakken, som de drikker fra for å få tak i salter.

## Utbredelse
Slekten er utbredt i Mellom- og Sør-Amerika, fra Mexico i nord til Uruguay i sør.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Enantia***  Hübner, 1819
****** *[[Enantia albania]]*  (Bates, 1864) 
****** *[[Enantia aloikea]]*  Brévignon, 1993 
****** *[[Enantia citrinella]]*  (C. & R. Felder, 1861) 
****** *[[Enantia clarissa]]*  (Weymer, 1895) 
****** *[[Enantia limnorina]]*  (C. & R. Felder, 1865) 
****** *[[Enantia jethys]]*  (Boisduval, 1836) 
****** *[[Enantia lina]]*  (Herbst, 1972) 
****** *[[Enantia mazai]]*  Llorente, 1984 
****** *[[Enantia melite]]*  (Linnaeus, 1763)

## Kilder
* ''Enantia'' på Tree of life
* Butterflies of America – *Enantia jethys* http://butterfliesofamerica.com/enantia_jethys.htm 
* Butterflies of the Andes – *Enantia melite* http://www.learnaboutbutterflies.com/Andes%20-%20Enantia%20melite.htm

## Eksterne lenker
* 
* ''Enantia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Lieinix

* *se systematisk inndeling*

***Lieinix*** er en slekt av dagaktive sommerfugler i gruppen hvitvinger. De lever i Mellom-, Sør- og Nord-Amerika.

## Utseende
Middelsstore (vingespenn ca. 50 millimeter), spinkle sommerfugler som lettest kjennes på de spisse forvingene. Disse er ganske mørke på farge, gjerne med små, lysere flekker. De brede bakvingene er hvite til gulaktige med mørk kant.
Undersiden er mer eller mindre gråaktig.

## Levevis
Artene lever i tropisk skog, blant annet tåkeskog. Larvene utvikler seg på busker og trær i erteblomstfamilien, særlig slekten *Inga*. Hannene er sterkt tiltrukket til urinflekker på skogbunnen, som de skaffer seg salter fra.

## Utbredelse
Slekten er utbredt fra Mexico i nord til Brasil og Peru i sør, de fleste av artene i Mellom-Amerika.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Disse artene ble tidligere plassert i slekten *[[Dismorphia]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Lieinix***  Gray, 1832
****** *[[Lieinix christa]]* (Reissinger, 1970) 
****** *[[Lieinix cinerascens]]* (Salvin, 1871) 
****** *[[Lieinix lala]]* (Godman & Salvin, 1889) 
****** *[[Lieinix neblina]]* J. & R. G. Maza, 1984 
****** *[[Lieinix nemesis]]* (Latreille, 1813) 
****** *[[Lieinix viridifascia]]* (Butler, 1872)

## Kilder
* ''Lieinix'' på Tree of life
* Butterflies of America – *Lieinix* spp. http://butterfliesofamerica.com/t/Lieinix_a.htm
* Butterflies of the Andes – *Lieinix nemesis* http://www.learnaboutbutterflies.com/Andes%20-%20Lieinix%20nemesis.htm

## Eksterne lenker
* 
* ''Lieinix'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Moschoneura

* *se systematisk inndeling*

***Moschoneura*** er en slekt av dagaktive sommerfugler i gruppen hvitvinger.  Den eneste arten lever i  Sør-Amerika. Den er en meget god etterligning av giftige sommerfugler i gruppen Ithomiini.

## Utseende
En middelsstor (vingespenn 45-50 millimeter), spinkel sommerfugl. Arten ligner til forveksling noen arter av Ithomiini, blant andre i slekten *[[Scada (sommerfugl)|Scada]]*, men er ikke i slekt med disse. Vingene er avrundede, ulikt de fleste andre Dismorphiinae er bakvingene temelig små. På farge er det gulhvite med svarte tegninger i den ytre delen. Bakvingen har en brunoransje ytterrand på undersiden.

## Utbredelse
Arten er nokså vidt utbredt i den nordlige halvdelen av Sør-Amerika.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje. Arten ble tidligere regnet til slekten *[[Dismorphia]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Moschoneura***  Butler, 1870
****** *[[Moschoneura pinthous]]* (Linnaeus, 1758)
 
## Kilder
* ''Moschoneura'' på Tree of life

## Eksterne lenker
* 
* ''Moschoneura'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Foto av arten
Patia

* *se systematisk inndeling*

***Patia*** er en slekt av dagaktive sommerfugler i gruppen hvitvinger.  De lever i Mellom- og Sør-Amerika.

## Utseende
Ganske store (vingespenn gjerne rundt 80 millimeter), mer eller mindre gule og svarte dagsommerfugler. De etterligner giftige sommerfugler i gruppene Ithomiini og Heliconiini, blant annet slekten *[[Methona]]*. Som vanlig for sommerfugler som etterligner andre, finnes det mange ulike fargevarianter (morfer), i tillegg er hanner og hunner ganske ulike både i farger og vingeform, så disse artene kan være vanskelige å kjenne igjen. Vingene er mønstret i gult, oransje, svart og hvitt. Bakvingen er ofte svært bred, men kan også være påfallende liten. Hannene kan kjennes på at bakvingen har en markert spiss ytterst.

## Utbredelse
Slekten er utbredt fra Costa Rica i nord til Bolivia i sør.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Patia***  Klots, 1933
****** *[[Patia orise]]* (Boisduval, 1836) 
****** *[[Patia cordillera]]* (C. & R. Felder, 1862) 
****** *[[Patia rhetes]]* (Hewitson, 1857)

## Kilder
* ''Patia'' på Tree of life
* Butterflies of Amazonia – *Patia orise* http://www.learnaboutbutterflies.com/Andes%20-%20Patia%20orise.htm

## Eksterne lenker
* 
* ''Patia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Pseudopieris

* *se systematisk inndeling*

***Pseudopieris*** er en slekt av dagaktive sommerfugler i gruppen hvitvinger.

## Utseende
Middelsstore (vingespenn ca. 40-45 millimeter), hvite sommerfugler med brede vinger. Forvingene er mye bredere enn hos de fleste andre Dismorphiinae og slekten ligner faktisk mye på slekten *[[Pieris]]*, slik det latinske navnet ("falsk Pieris") kan tyde på. Forvingen har en smal, svart rand i spissen og langs ytterkanten på oversiden, men mangler mørke flekker.
Hos noen former er den svarte randen bredere slik at de har en svart vingespiss.

## Levevis
Disse sommerfuglene lever i regnskog og tåkeskog.
## Utbredelse
Slekten er utbredt fra Mexico i nord til Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Pseudopieris*** Godman & Salvin, [1890]
****** *[[Pseudopieris nehemia]] *(Boisduval, 1836) 
****** *[[Pseudopieris viridula]]* (C. & R. Felder, 1861) 
 
## Kilder
* ''Pseudopieris'' på Tree of life

## Eksterne lenker
* 
* ''Pseudopieris'' – www.nic.funet.fi/ – Lepidoptera database
Eroessa

***Eroessa chiliensis*** er en dagaktiv sommerfugl i gruppen hvitvinger.  Denne arten lever i Sør-Amerika og er den eneste i slekten *Eroessa*.

## Utseende
En middelsstor (vingespenn 45-50 millimeter), hvit sommerfugl. Vingenes ytterkant er litt bølgete. Forvingens spiss er svart med et rødoransje skråbånd midt i det svarte området. Langs ytterkanten av bakvingen er det noen små, mørke flekker.
Bakvingens underside har mørke tegninger.

## Levevis
Arten er knyttet til sørbøk (*Nothofagus*)-skog, der den finnes på lysninger. Larvenes næringsplante ser ut til å være ukjent.

## Utbredelse
Arten er utbredt i Chile, mest langs kysten.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Anthocharidini 
****** slekt ***Eroessa***  Doubleday, 1847
******* *[[Eroessa chiliensis]]* (Guérin-Méneville, 1830)

## Kilder
* ''Eroessa'' på Tree of life

## Eksterne lenker
* 
* ''Eroessa'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Hesperocharis

* *se systematisk inndeling*

***Hesperocharis*** er en slekt av dagaktive sommerfugler i gruppen hvitvinger.

## Utseende
Middelsstore (vingespenn 40-60 millimeter), bredvingede, hvite eller gulaktigesommerfugler. Vingeformen varierer en del innen slekten. Oversiden har mørke tegninger langs ytterkanten av forvingen og en rad med mørke flekker langs ytterkanten av bakvingen. Undersiden kan være ensfarget eller med et fint, brunt nettmønster på bakvingen, eller med mer omfattende, grønnlige tegninger.

## Levevis
Disse sommerfuglene lever gjerne litt høyt over havet, der de kan finnes i mange ulike miljøer, blant annet tåkeskog og åpne høysletter (páramo).

## Utbredelse
Slekten er utbredt over hele Mellom- og Sør-Amerika, fra Mexico i nord til Argentina i sør.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Anthocharidini 
****** slekt ***Hesperocharis*** Felder, 1862
******* *[[Hesperocharis anguitia]]* (Godart, 1819) 
******* *[[Hesperocharis costaricensis]]* Bates, 1866 
******* *[[Hesperocharis crocea]]* Bates, 1866 
******* *[[Hesperocharis emeris]]* (Boisduval, 1836) 
******* *[[Hesperocharis erota]]* (Lucas, 1852) 
******* *[[Hesperocharis graphites]]* Bates, 1864 
******* *[[Hesperocharis leucania]]* (Boisduval, 1836) 
******* *[[Hesperocharis marchalii]]* (Guérin-Méneville, [1844]) 
******* *[[Hesperocharis nera]]* (Hewitson, 1852) 
******* *[[Hesperocharis nereina]]* Hopffer, 1874 
******* *[[Hesperocharis paranensis]]* Schaus, 1898 
******* *[[Hesperocharis hirlanda]]* (Stoll, [1790]) 
 
## Kilder
* ''Hesperocharis'' på Tree of life
* Butterflies of Mexico – *Hesperocharis graphites* http://www.learnaboutbutterflies.com/North%20America%20-%20Hesperocharis%20graphites.htm

## Eksterne lenker
* 
* ''Hesperocharis'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Dismorphia

* *se systematisk inndeling*

***Dismorphia*** er en slekt av dagaktive sommerfugler i gruppen hvitvinger.

## Utseende
Middelsstore (vingespenn 40-85 millimeter), spinkle, ofte ganske fargerike sommerfugler. Kroppen er tynn og antennene forholdsvis lange. Vingeformen kan variere en del, men bakvingen er nesten alltid tydelig bredere enn forvingen, ofte påfallende bred. 
Noen arter er hvite eller blekgule med svarte vingespisser, andre er varselfarget i svart, oransje, rødt og gult. Noen har sigdformede forvinger. Både vingeform og fargemønstre kan variere mye innen samme art.

## Levevis
Artene lever i skog, særlig tropisk regnskog. De har en langsom flukt og mange beskytter seg mot fiender ved å ligne på giftige sommerfugler i gruppene Heliconiini og Ithomiini.
Larvene lever på busker og trær i erteblomstfamilien, særlig på slekten *Inga*.

## Utbredelse
Slekten er utbredt i Mellom- og Sør-Amerika, fra Mexico i nord til Argentina i sør, også på flere av de karibiske øyene.

## Systematisk inndeling

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Dismorphiinae
***** slekt ***Dismorphia *** Hübner, 1816
****** *[[Dismorphia altis]]* Fassl, 1910 
****** *[[Dismorphia amphione]]* (Cramer, 1779) 
****** *[[Dismorphia arcadia]]* (C. & R. Felder, 1862) 
****** *[[Dismorphia astyocha]]* Hübner, 1831 
****** *[[Dismorphia boliviana]]* Forster, 1955 
****** *[[Dismorphia crisia]]* (Drury, 1782) 
****** *[[Dismorphia cubana]]* (Herrich-Schäffer, 1862) 
****** *[[Dismorphia eunoe]]* (Doubleday, 1844) 
****** *[[Dismorphia hyposticta]]* (C. & R. Felder, 1861) 
****** *[[Dismorphia laja]]* (Cramer, 1779) 
****** *[[Dismorphia lelex]]* (Hewitson, 1869) 
****** *[[Dismorphia lewyi]]* (Lucas, 1852) 
****** *[[Dismorphia lua]]* (Hewitson, 1869) 
****** *[[Dismorphia lycosura]]* (Hewitson, 1860) 
****** *[[Dismorphia lygdamis]]* (Hewitson, 1869) 
****** *[[Dismorphia lysis]]* (Hewitson, 1869) 
****** *[[Dismorphia medora]]* (Doubleday, 1844) 
****** *[[Dismorphia medorilla]]* (Hewitson, 1877) 
****** *[[Dismorphia melia]]* (Godart, 1824) 
****** *[[Dismorphia mirandola]]* (Hewitson, 1876) 
****** *[[Dismorphia niepelti]]* Wyemer, 1909 
****** *[[Dismorphia pseudolewyi]]* Forster, 1955 
****** *[[Dismorphia spio]]* (Godart, 1824) 
****** *[[Dismorphia teresa]]* (Hewitson, 1869) 
****** *[[Dismorphia thermesia]]* (Godart, 1819) 
****** *[[Dismorphia thermesina]]* (Hopffer, 1874) 
****** *[[Dismorphia theucharila]]* (Doubleday, 1848) 
****** *[[Dismorphia zaela]]* (Hewitson, 1858) 
****** *[[Dismorphia zathoe]]* (Hewitson, 1858)

## Kilder
* www.funet.fi – Lepidoptera database

## Eksterne lenker
* 
* ''Dismorphia'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Pinacopteryx

***Pinacopteryx eriphia*** er en dagsommerfugl i gruppen hvitvinger.

## Utseende
En middelsstor (vingespenn 40-55 millimeter), svart og hvit sommerfugl. Oversiden har omtrent like mye svart og hvitt, de hvite partiene er gjerne samlet i fire store lengdeflekker, to på hver vinge, og noen små flekker langs ytterkanten.

## Levevis
Larvene lever på planter i kapersfamilien (Capparidaceae).

## Utbredelse
Arten er utbredt over det meste av Afrika sør for Sahara, også på Madagaskar, dessuten i det sørlige Arabia, som biogeografisk sett er en del av Afrika.

## Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie hvitvinger (Pieridae) 
**** delgruppe Pierinae
***** delgruppe / stamme Pierini 
****** slekt ***Pinacopteryx***  Wallengren, 1857
******* *[[Pinacopteryx eriphia]]* (Godart, 1819) Underarter:
******** *Pinacopteryx eriphia eriphia* (Godart, [1819]) (Sør-Afrika, Zimbabwe, Botswana, Mosambik, Malawi, sørlige Tanzania)
******** *Pinacopteryx eriphia mabillei* (Aurivillius, [1898]) (Madagaskar)
******** *Pinacopteryx eriphia melanarge* (Butler, 1886) (sørlige Sudan, sørlige og sentrale Etiopia, Somalia, Kenya, nordlige Uganda, nordlige Tanzania)
******** *Pinacopteryx eriphia tritogenia* (Klug, 1829) (Mauritania til Senegal, Burkina Faso, Niger, Tsjad, Sudan, nordlige Etiopia, Arabia)
******** *Pinacopteryx eriphia wittei* Berger, 1940 (vestlige Uganda, nordøstlige Den demokratiske republikken Kongo)

 
## Kilder
* ''Pinacopteryx'' på Tree of life

## Eksterne lenker
* 
* ''Pinacopteryx'' – www.nic.funet.fi/ – Lepidoptera database
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av arten
Tala! Det er så mørkt

***Tala! Det er så mørkt*** (originaltittel: *Tala! Det är så mörkt*) er en svensk dramafilm fra 1993 regissert av Suzanne Osten. Filmen handler om et møte mellom en svensk-jødisk psykolog og en ung nynazist i Sverige. Hovedrollene spilles av Simon Norrthon og Etienne Glaser.

## Handling
Fra togvinduet blir den svensk-jødiske psykologen Jacob vitne til at fem skinheads mishandler en mørkhudet mann. En av dem, Sören, blir skadet i tumultene og kommer blødende inn i togkupeen. Jacob tilbyr seg å stelle såret. Dette skal bli starten på en lang rekke samtaler mellom den kultiverte jøden og den brutale og hatefulle skinheadsen fra Sveriges nynazistmiljø. Det hele utvikler seg til en slags terapi hvor den terapeutiske virkningen er gjensidig.

## Om filmen
Filmen vant en Grand Prix ved Créteil International Women's Film Festival (Suzanne Osten).

## I rollene
(utvalg)
* Etienne Glaser – Jacob
* Simon Norrthon – Sören, skinheaden
* Anders Garpe – Sörens far
* Gertrud Gidlund – Sörens mor
* Staffan Kihlbom – skinhead 
* Richard Sseruwagi – flykting
* Pia Johansson – Sykepleier
* Anna-Yrsa Falenius – voldtatt kvinne

## Referanser


## Eksterne lenker
*
Darkness Descends

***Darkness Descends*** er det andre albumet til det amerikanske thrash metal-bandet Dark Angel. Det ble utgitt i 1986. Albumet er det ene av den såkalte «uhellige treenighet» fra 1986, sammen med Slayers *[[Reign in Blood]]* og Kreators *[[Pleasure to Kill]]*.

## Sporliste
# «Darkness Descends»  – 5:53 
# «The Burning of Sodom»  – 3:18 
# «Hunger of the Undead»  – 4:19
# «Merciless Death»  – 4:08
# «Death Is Certain (Life Is Not)» – 4:18 
# «Black Prophecies»  – 8:34
# «Perish in Flames»  – 4:52
# «Merciless Death» (live)  – 3:44
# «Perish in Flames/Darkness Descends» (live)  – 8:30

* Spor 8 og 9 er bare tilgjengelig på Century Media gjenutgivelse fra 1998*

## Besetning
*Don Doty – Vokal
*Eric Meyer – Gitar
*Jim Durkin – Gitar
*Mike Gonzalez – Bass (Kreditert, men spilte ikke på albumet)
*Rob Yahn – Bass (Ikke kreditert, men spilte på albumet)
*Gene Hoglan – Trommer

## Eksterne lenker
*
We Have Arrived

***We Have Arrived*** er debutalbumet til det amerikanske thrash metal-bandet Dark Angel. Det ble utgitt i 1984.

## Sporliste
# «We Have Arrived» – 4:07
# «Merciless Death» – 4:28
# «Falling from the Sky» – 4:23
# «Welcome to the Slaughterhouse» – 5:23
# «No Tomorrow» – 6:30
# «Hell's on It's Knees» – 4:14
# «Vendetta» – 4:26

## Besetning
*Rob Yahn – Bass
*Jack Schwartz – Trommer
*Jim Durkin – Gitar
*Eric Meyer – Gitar
*Don Doty – Vokal

## Eksterne lenker
*
Eric Meyer

**Eric Meyer** er en amerikansk metal-gitarist. Han spilte mange år i det Los Angeles-baserte thrash metal-bandet Dark Angel. Han ble med i bandet i 1984 og spilte på alle albumene de spilte inn.  Meyer var det eneste konstante medlemmet i bandet gjennom hele dets plate-karrière. Etter Dark Angels oppløsning i 1992 dannet Meyer et nytt band kalt Hunger sammen med den tidligere Dark Angel-vokalisten Ron Rinehart. Etter den andre oppløsningen av Dark Angel i 2002 dannet han enda et nytt band, kalt Swine, som var mer groove metal-orientert enn Dark Angel. De ser nå ut til å være inaktive.

Meyer har en universitetsgrad som studioingeniør og etter oppløsningen av Dark Angel ble han produsent på fulltid, og produserte album for mange band, som for eksempel Transmetal. Nå arbeider han heltid som lyd-ingeniør. Meyer var også involvert i produksjonen av Dark Angels album, og utførte mye lydteknikk på album som *[[Darkness Descends]]* og *[[Leave Scars]]* som han ikke ble kreditert for.

Han var støttet av Jackson Guitars og brukte en Jackson King V-modell. Meyer ble spurt om å bli med i Megadeth i 1986, etter at Chris Poland sluttet, men avslo for å bli i Dark Angel.

## Eksterne lenker
*
Anoksi

**Anoksi** betegner en tilstand der oksygen ikke er til stede. I kjemien brukes uttrykket anoksisk om reaksjoner der oksygen ikke inngår, ofte i forbindelse med reaksjoner der brann eller annen reaksjon har brukt opp tilgjengelig oksygen, slik at videre reaksjon avhenger av andre oksidanter. I biologi brukes anoksisk om livsprosesser der nedbryting i cellene skjer uten oksygen, slik som i dannelsen av melkesyre og gjæring (se også anaerob).

I geologi og økologi brukes uttrykket om hele miljøer. Slike forhold finnes i myrer, dype tjern, på havbynnen og andre steder der det ikke er gjennomstrømming av vann (eller luft). Anoksisk vann kalles ofte for «dødt vann», fordi det ikke finnes synlig liv der. En del arkebakterier kan bruke svovel som oksidanter, og trives under anoksiske forhold (de fleste tåler ikke oksygen i det hele tatt). Det finnes egne biomer av akrkebakterier på slike steder, som lever av å bryte ned organiske stoffer til hydrogensulfid og metan, og etterlater kull. Hydrigensulfidet og metanen som dannes på slike steder kan boble opp og skape en ganske distinkt lukt hvis man rører i anoksiske bunnsedimenter. Slike miljøer er ansvarlig for kulleier og oljereservoarer. Svovelbakterier er ansvarlig for det ikke ubetydelige svovelinnholdet i kull og olje.
Beaver Creek Resort

**Beaver Creek Resort** er USAs største vintersportssted. Det privateide området ligger i *Vail Valley* i Colorado. 

Beaver Creek Resort har 25 skiheiser og 150 alpinløyper. Hvert år blir det arrangert flere konkurranser her, blant annet løp i den alpine verdenscupen for herrer. I 1989 og 1999 ble VM i alpint arrangert her.

Områdets største by er Vail.

## Referanser


## Eksterne lenker

* 
* Informasjon om verdenscuprenn i Beaver Creek
Guo Songtao

**Guo Songtao** (; født 11. april 1818 i Xiangyin i provinsen Hunan i Kina, død 18. juli 1891) var en kinesisk diplomat og statsmann under Qing-dynastiet.

## Liv og virke
### Tidlig karriere
Guo studerte ved Yuelu-akademiet i Changsha og ble der venn med Zeng Guofan. I 1847 fikk han beste karakter ved den kinesiske embedsmannseksamen og fikk kort etter en høy grad ved Hanlin-akademiet. 

I 1853 bistod han Zeng Guofan i kampen mot Taipingopprøret i deres hjemprovins Hunan. Under kampen mot opprøret utmerket Guo seg som en sterk talsmann for bruken av den lokale likin-skatten for å finansiere militærkampanjene. Senere hjalp han også Li Hongzhangs Huai-arme i dens kamp mot opprørerne i provinsen Anhui.

### Diplomatisk tjeneste
Guo ble et ledende medlem av  selvstyrkelsesbevegelsen i Kina i 1860- og 70-årene, og utmerket seg som en talsmann for en moderat og fredelig utenrikspolitikk.  Guo ble den første  Qing-diplomat som ble stasjonert i et vestlig land. Han var ambassadør i Storbritannia og Frankrike fra 1877 til 1879 som en følge av britiske krav etter «Margary-affæren».

I juli 1877, mens han var kinesisk diplomatisk sendemann til Storbritannia, ledet Guo wn delegasjon fra legasjonen på besøk til ingeniørverkene i Ipswich, til *Ransomes and Rapier*, der man produserte damplokomotiver, jernbaneutstyr og annet ingeniørutviklet utstyr. Han reiste med tog fra London til og fikk en dyp respekt for det britiske jernbanesystem, og sa at denne to timers lange reisen ville ha tatt to eller tre dager i hans eget land.

Han ble deretter en varm talsmann for jernbaner og andre moderne ingeniørinnovasjoner i Kina. Med dette pådro han seg manges vrede, også innen embedsverket, som mislikte hans pågåenhet. Tidlig i 1878 var han samtidig blitt utnevnt til minister til Frankrike, under bibeholdelse av Storbritannia, og flyttet til Paris. Men mot slutten av året ble han kalt tilbake til Kina.

Etter hjemkomsten oppfattet han seg som i fare, på grunn av at så mange var motstandere av hans syn på modernisering («pro-utenlandsk»), og vendte tilbake til sin hkjemprovins. Der trakk jan seg mesten helt tilbake fra det offentlige liv, og brukte sin tid til å skrive og til å unervise ved et akademi.

## Referanser


## Litteratur
* Arthur W. Hummel, Sr. (red.): *Eminent Chinese of the Ch'ing Period (1644–1912).* 2 vols. Washington: United States Government Printing Office, 1943.
* Kuo, Sung-t'ao, Hsi-hung Liu og Te-i Chang: *The First Chinese Embassy to the West; the Journals of Kuo-Sung-T'ao, Liu Hsi-Hung and Chang Te-Yi.* Translated by J. D. Frodsham. Oxford: Clarendon Press, 1974.
* Feng Chen: *Die Entdeckung des Westens*. Fischer Taschenbuch Verlag, Frankfurt am Main, 2001, ISBN 3596601657
Margary-affæren

**Margary-affæren** 马嘉理事件  eller 滇案 er navnet på den krisen i sino-britiske relasjoner som fulgte etter mordet på den britiske embedsmannen Augustus Raymond Margary i 1875.

Den unge britiske diplomaten Augustus R. Margary var blitt sendt fra Shanghai gjennom det sørvestlige Kina til Bhamo i Øvre Burma for å være med på å utrede mulige handelsruter fra Britisk India og inn i Kina. Margary brukte seks måneder på å reise den lange veien, og akom sent i 1874, og møtte oberst l Horace Browne. Da han skulle reise tilbake fikk han høre rykter om at reiseruten ikke lenger var trygg, og valgte en annen vei som førte ham til Tengyue nær Baoshan. Der ble han og hans personlige følge myrdet den 21. februar 1875. 

Mordene utløste en diplomatisk krise, og Storbritannia benyttet anledningen til å sette Qing-regjeringen under press. Krisen ble først bilagt i 1876, da Thomas Wade og Li Hongzhang undertegnet Chefoo-konvensjonen, som regulerte en rekke saker som ikke hadde noe med mordaffæren å gjøre. 

## Litteratur

*Augustus Raymond Margary og Alcock Rutherford: *The Journey of Augustus Raymond Margary, from Shanghae to Bhamo, and Back to Manwyne: From His Journals and Letters, with a Brief Biographical Preface.* London: Macmillan and co., 1876.
*Wang Shên-tsu: *The Margary Affair and the Chefoo Agreement*, London, New York: Oxford University Press, 1940.
Ron Rinehart

**Ron Rinehart** var hovedvokalisten i det amerikanske thrash metal-bandet Dark Angel. Han ble med i bandet i 1988, etter at den opprinnelige vokalisten Don Doty sluttet.

Han hadde sin første opptreden på Dark Angels album *[[Leave Scars]]*, etterfulgt av *[[Live Scars]]*, og *[[Time Does Not Heal]]*. Han var også gjestevokalist på Viking's album *Man of Straw*.

I 1992 ble Dark Angel oppløst, og Ron Rinehart og Dark Angel-gitaristen Eric Meyer dannet et band kalt Hunger. De ga ut en tre-spors demo året etter. Han har også spilt i det kristne thrash metal-bandet Oil, men sluttet i 2004 for å forfølge andre musikalske interesser.

Dark Angel ble rundt 2002 gjenforent, men de er for tiden «i dvale» på grunn av Ron Rinehart's helseproblemer.

## Eksterne lenker
* 
*
Liu Zhidan

**Liu Zhidan** (født  28. september 1903 i fylket Zhidan oppkalt etter ham i Shaanxi i Kina, død 1936) var en kinesisk kommunistisk hærfører. Han var en av dem som la grunnlaget for det kommuniststyrte området i den nordlige Shaanxiprovinsen og tilgrensende deler av Gansu som kommandant for de rødes 26. armékorps.  

Liu gikk inn i kommunistenes ungdomsbevegelse vinteren 1924 og ble fullt medlem av kommunistpartiet våren 1925. 
Da kommunistene led tilbakeslag noen år etter, kom partiet til at det måtte organisere en egen hær. Liu var ledende i dette arbeidet; han organiserte Weihuaoppstanden og opprettet «den nordvestlige revolusjonære arbeider- og bondehær.» Da disse styrkene i februar 1935 var nær ved å bli omringet av en tallmessig overlegen Kuomintangstyrker (kanskje 40&nbsp;000 mann) forpurret Liu dette ved et utbrudd med 4&nbsp;000 kommunistiske soldater. Etterhvert kontrollerte hans styrker over 20 fylker, og slik ble de kommunistiske baseområder i det nordlige Shaanxi og i Gansu forent og konsolidert. I dette området etablerte kommunistene sin provisoriske hovedstad, Yan'an. 

I april 1936 kommanderte Liu det 28ende armekorps under et fremstøt østover inn i Shanxi. Under fremrykningen falt han i kamp, 33 år gammel. Mao Zedong utropte ham til «leder av massene og nasjonalhelt».

## Referanser
Peter Larsson

**Peter Larsson** (født 10. november 1978 i Luleå) er en svensk langrennsløper.

Han har deltatt i verdenscupen siden sesongen 1999/2000. Mellom 2002 og 2005 vant han hvert år sesongopptakten i Düsseldorf, og fikk derav tilnavnet *Mr. Düsseldorf*. VM 2007 i Sapporo deltok han i lagsprint sammen med Björn Lind. De ble regnet blant favorittene, men ble slått ut i semifinalen.

28. oktober 2007 gikk han igjen til topps i Düsseldorf, denne gang i lagsprintøvelsen sammen med Thobias Fredriksson.

## Referanser


## Eksterne lenker
* 
* SOK – Peter Larsson
Mayday

**Mayday **er et internasjonalt radiotelefonisk nødsignal. Det kommer fra det franske uttrykket *venez m'aider* som betyr "kom og hjelp meg", men hvor *venez* ("kom") er falt vekk. Innenfor luftfart og sjøfart brukes ordet "mayday" i såkalte *nødmeldinger* som den mest "akutte" formen for nødrop. En slik meddelelse innledes med "Mayday, mayday, mayday!" (alltid tre ganger etter hverandre for å unngå at tilfeldig støy blir forstått som et nødkall), etterfulgt av opplysninger om fartøyets identitet, posisjon, situasjon samt den kallendes hensikter.

Litt mindre "presserende" er såkalte *ilmeldinger*, hvor uttrykket "Pan-pan" brukes. Forskjellen mellom il- og nødmeldinger defineres således at en situasjon som utløser en nødmelding krever hjelp med det samme for å unngå skader, mens ilmeldinger handler om situasjoner som krever hjelp "innen kort tid".

I forbindelse med nødmeldinger pr. radio er det etablert et antall rutiner som blant annet innbefatter krav om at andre fartøyer i nærheten skal utvise oppmerksomhet og i visse tilfeller gjenta meldingen på vegne av den nødstedte – en såkalt "mayday relay"-melding. Dessuten skal all radiotrafikk på nødkanalene opphøre fra stasjoner som ikke er impliserte i situasjonen.

## Kilder
*
Amarone

**Amarone della Valpolicella** er en tørr rødvin fra Valpolicella. Amarone er som en Recioto della Valpolicella  gjæret videre til den er tørr. Tradisjonelt lages den av tørre druer fra Corvina, Rondinella og Molinara. Den ble klassifisert som Denominazione di Origine Controllata i desember 1990. Amarone kan minne om portvin og er intens og fyldig med en viss bitter smak. Amarone og recioto er laget av tørkede druer og er såkalt *passito.* Recioto var lenge den mest populære, mens siden 1950-tallet har amarone gradvis blitt den mest populær og står (pr 2024) for 99 % av passito-viner fra området. Vanlig valpolicella er som regel en lett vinn på 11-12 % alkohol, mens amarone er kraftig med 14-17 %.

Amarone er en relativt ny vintype. Betegnelsen ble trolig tatt i bruk på 1930-tallet hos Cantina Valpolicella Negrar. Den eldste skriftlige kilden er fra 1942 og gjelder vin tappet i 1938. *Amaro* er italiensk for bitter og *amarone* antyder noe som er litt bittert omtrent som kirsebærsteiner (*amarasca* på italiensk). Til 1990 ble amarone kalt Recioto della Valpolicella Amarone.

Amarone della Valpolicella DOC er en av de fineste italienske vinene. Den kommer fra Veneto i distriktet Valpolicella, like nord for Verona.

Vinen produseres helt eller delvis av tørkede druer som noen ganger får bli angrepet av edelråte. Dette gjør at vinen blir alkoholsterk og fyldig. I vanlig recioto stanses gjæringen mens det er minst 48 gram restsukker og ofte rundt 100 gram per liter; recioto er en søtvin egnet til dessert. Til forskjell fra den klassiske recioto får Amarone gjære helt ut og blir dermed tørrere. Druer til recioto og amarone høstes normalt samtidig, mens det er vanlig å la druer ti recioto tørke lenger enn druer til amarone. Druene taper 25-40 % av væskeinnholdet under tørking. En Amarone kan ikke ha mindre enn 14 % i alkoholinnhold og kan være rundt 17 % og må lagres minst i tre år før den selges. Restsukkerinnholdet kan ikke være høyere enn 15 gram/liter for vin med 17 % alkohol. Moderne amarone produseres med kulturgjær tidligst fra desember og lagres som regel inntil 2 år på eikefat.

Amarone ble 4. desember 2009 klassifisert som DOCG.
## Referanser
Flaggspetter

* se tekst

**Flaggspetter** (*Dendrocopos*) er ei slekt spetter fra Europa, Asia og Nord-Afrika. Gruppe består av 21 arter og er en meget utbredt gruppe som finnes fra Filippinene i øst til De britiske øyer i vest. I Europa er det fire arter, og to av disse er også i Norge; flaggspett og hvitryggspett.

Disse fuglene er fargerike små til mellomstore spetter, med en kroppsbygning som er tilpasset et liv til å klatre på trestammer. Alle arterne har sterkt kontrasterende svart og hvitt, med vanligvis røde eller gule tegninger på hodet og ved stjerten, men også på andre deler av kroppen. 

Flaggspettene er sterkt tilknyttet trær og lever i all hovedsak i skog, mens europeiske arter kan finnes i parker og hager med gamle trær. All næring finner de i trestammer, greiner og i trekroner, hvor de hakker hull i treet for å finne byttet. Dietten består hovedsakelig av insekter, som oftest larver, som de finner i stammen, men de tar også frukt og nøtter. 

Flaggspettene lager hekkeplassen sin som regel i døde trær eller i døde deler av treet. Eggene er hvite.

## Systematikk
Gruppa er per dags dato omstridt da omfanget av gruppa er uklar. Dvergspetten blir ofte inkludert i gruppa.

* Sulawesispett,  *Dendrocopos temminckii*
* Filippinerspett,  *Dendrocopos maculatus*
* Hinduspett,  *Dendrocopos nanus*
* Sundaspett,  *Dendrocopos moluccensis*
* Akrobatspett,  *Dendrocopos canicapillus*
* Knøttspett,  *Dendrocopos kizuki*
* Bergspett,  *Dendrocopos auriceps*
* Orientspett,  *Dendrocopos macei*
* Furuspett,  *Dendrocopos atratus*
* Ildkronespett,  *Dendrocopos mahrattensis*
* Araberspett,  *Dendrocopos dorae*
* Ferskenspett,  *Dendrocopos hyperythrus*
* Mosespett,  *Dendrocopos darjellensis*
* Karminbrystspett,  *Dendrocopos cathpharius*
* Mellomspett,  *Dendrocopos medius*
* Hvitryggspett,  *Dendrocopos leucotos*
* Flaggspett,  *Dendrocopos major*
* Syriaspett,  *Dendrocopos syriacus*
* Hvitvingespett,  *Dendrocopos leucopterus*
* Urduspett,  *Dendrocopos assimilis*
* Himalayaspett,  *Dendrocopos himalayensis*

## Eksterne lenker
*
Sveriges socialdemokratiska ungdomsförbund

**Sveriges socialdemokratiska ungdomsförbund** (**SSU**) ble etablert i 1917 som ungdomsorganisasjonen til Sveriges socialdemokratiska arbetareparti (SAP) og LO.

Organisasjonen er med i International Union of Socialist Youth. 

## Ledere (Ordförande)
*Harry Svensson (1917–1919)
*Bertil Eriksson (1919–1922)
*Richard Lindström (1922–1928)
*Adolf Wallentheim (1928–1934)
*Torsten Nilsson (1934–1940)
*Ossian Sehlstedt (1940–1943)
*Bertil Johansson (1943–1946)
*Frans Nilsson (1946–1952)
*Bertil Löfberg (1952–1958)
*Kurt Ward (1958–1961)
*Ingvar Carlsson (1961–1967)
*Bosse Ringholm (1967–1972)
*Lars Engqvist (1972–1978)
*Jan Nygren (1978–1984)
*Anna Lindh (1984–1990)
*Karl-Petter Thorwaldsson (1990–1995)
*Niklas Nordström (1995–1999)
*Mikael Damberg (1999–2003)
*Ardalan Shekarabi (2003–2005)
*Anna Sjödin (2005–2006)
*Ikke besatt (2006–2007)
*Jytte Guteland (2007–2011)
*Gabriel Wikström (2011–2014)
*Ellinor Eriksson (2014-2015)
*Philip Botström (2015-2021)
*Lisa Nåbo (2021-)

## Referanser


## Eksterne lenker
* 
*
Borgerlig demokrati

**Borgerlig demokrati** er en marxistisk term for en type politisk system i det kapitalistiske samfunnet.

Ifølge Lenin er det borgerlige demokratiet en begrenset form for demokrati, et slags borgerklassens diktatur over de andre klassene.

Dette anses som utilstrekkelig sammenlignet med den sosialistiske, fordi den begrenser demokratiet til den rent politiske sfæren og ikke for eksempel det private næringslivet. Sammenlignet med det tidligere føydalsamfunnet betrakter marxismen borgerlig demokrati som et framskritt. Den nåværende vestlige versjonen av demokrati er ifølge marxismen et eksempel på borgerlig demokrati. Den første franske republikk på 1790-tallet er et annet og tidlig eksempel på borgerlig demokrati.

Det marxist-leninistiske synet på det borgerlige demokratiet fikk praktisk betydning i forbindelse med oppløsningen av den konstituerende forsamlingen i Russland etter oktoberrevolusjonen. Bolsjevikene avskaffet det borgerlige demokratiet med det argument at det var mindre demokratisk enn det sosialistiske demokratiet.

## Liberal kritikk av begrepet
Det liberale synet er at borgerlig demokrati er den eneste formen for legitimt demokrati, ettersom bare et system med allmenne valg kan oppfylle kravet til å være et demokrati.

## Kilder
* Lenin: «Staten och revolutionen», 1917.